

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | **Základná škola Sama Cambela, Školská 14, 976 13 Slovenská Ľupča** |
| 1. Názov projektu | Zvýšenie kvality vzdelávania na ZŠ Sama Cambela v Slovenskej Ľupči |
| 1. Kód projektu ITMS2014+ | 312011R070 |
| 1. Názov pedagogického klubu | **5.6.2. Pedagogický klub - čitateľské dielne s písomným výstupom** |
| 1. Dátum stretnutia pedagogického klubu | 03.03. 2020 |
| 1. Miesto stretnutia pedagogického klubu | ZŠ Sama Cambela, Slovenská Ľupča |
| 1. Meno koordinátora pedagogického klubu | Mgr. Marcela Kramcová |
| 1. Odkaz na webové sídlo zverejnenej správy | <http://www.zsslovlupca.edu.sk/> |

|  |
| --- |
| 1. **Manažérske zhrnutie:**   V mesiaci apríli sa už tradične každoročne organizujú aktivity v rámci Týždňa hlasného čítania. Ich zámerom je zblížiť svet príbehov a fantázie s čitateľmi a poslucháčmi rôznych vekových kategórií. Čítanie rôznych knižných titulov v domácom i školskom prostredí rozvíja detskú fantáziu, schopnosť empatie, je zdrojom zábavy i poučenia.  Pri tejto forme čítania sa od žiakov vyžaduje nielen zvládnutie techniky čítania, ale aj intelektuálne spracovanie informácií a ich praktické uplatnenie a využitie v každodennom živote.  Z výsledkov prieskumu čitateľských návykov našich žiakov vyplynulo, že majú príjemné spomienky na chvíle strávené počúvaním čítaných rozprávok. Cieľom aktivít je dať žiakom možnosť opäť zažiť príjemné emócie pri počúvaní čítaného textu a stať sa aktívnym alebo pasívnym čitateľom.  Do aktivít budú zapojené rôzne vekové kategórie žiakov školy a verejnosť.  Kľúčové slová:  Hlasné čítanie, interpretácia básne, čítanie na pokračovanie, rovesnícke čítanie |
| 1. **Hlavné body, témy stretnutia, zhrnutie priebehu stretnutia:** 2. V úvode stretnutia členovia klubu diskutovali o prvých skúsenostiach s realizáciou aktivity „Čítanie na pokračovanie“. V 5. A a 5.B sa číta z dobrodružnej knihy Ľuda Ondrejova Príhody v divočine, v 6. A z autobiografickej knihy Martina Rázusa Maroško, v 6. B z knihy Marka Twaina Princ a bedár, v 7. A a 7. B z detektívnej literatúry Záhada šepkajúcej múmie a Záhada ohnivého oka, v 8. A a 8. B zo sci-fi knihy Reštaurácia na konci vesmíru. Ide o klasické knihy, ktoré sa začínajú pomerne zdĺhavým úvodom, ktorý nie je pre deti na prvý pohľad pútavý. Je však pravdepodobné, že postupne dej začne gradovať a deti zaujme zápletka. V aktivite sa bude pokračovať celý marec. Taktiež členovia klubu pokračujú v zhromažďovaní žiackych prác v rámci aktivity „Aha, čo čítame“ (prezentácie kníh a literárnych postáv). Práce budú zverejnené na nástenke po výmene súčasnej výzdoby (2. polovica marca). 3. V ďalšej časti stretnutia členovia klubu pripravovali program v rámci aktivít pri príležitosti hlasného čítania. V spolupráci s obecným úradom sa vyberal vhodný materiál na prednes príležitostnej básne pri príležitosti osláv oslobodenia obce. Členovia klubu preštudovali dostupné knižné zdroje: Milan Rúfus: Báseň a čas, Až dozrieme, Prosté, ťažké; Vojtech Mihálik: Spievajúce srdce; Andrej Plávka: Sláva života, Básne, Liptovská píšťala; kolektív autorov: Krajina pod Tatrami; Ivan Krasko: Básnické dielo; Ján Kostra: Šípky a slnečnice, Javorový list; Mikuláš Kováč: Všetci ste v mojom srdci prítomní. Bola zvolená báseň banskobystrického rodáka Povedz mi vojak. Báseň sme prepísali, zinterpretovali a pripravili na prednes pre žiakov 9. ročníka, ktorí ju na verejnosti prednesú 23. marca 2020. Ďalšou akciou na marec je návšteva knižnice pre žiakov 5. A a 5. B. Po telefonickej konzultácii s pracovníčkou obecného úradu, ktorá zabezpečuje činnosť obecnej knižnice, sa návšteva dohodla na niektorú stredu, resp. štvrtok v priebehu 6. hodiny. Program stretnutia: oboznámenie sa s knižničným poriadkom, knižničným fondom, pravidlá požičiavania kníh, čitateľský preukaz, diskusia o čitateľských návykoch žiakov a hlasné čítanie literatúry podľa výberu žiakov v priestoroch knižnice.  V rámci týždňa hlasného čítania žiaci 7. A a 7. B budú čítať v rámci hodiny Čitateľských dielní (štvrtok, resp. piatok 6. hodinu) žiakom 1. stupňa. Z knižničného fondu boli do výberu zaradené nasledujúce tituly: S. Cambel: Panička v líščej koži (Slovenské ľudové rozprávky); Božena Němcová: Martinko Kinkáš; Jacob a Wilhelm Grimmovci: Svadba líšky Ryšky; Helena Lisická: Deväť remesiel; Hovoriaci vtáčik (slovenské ľudové rozprávky v podaní Ondreja Sliackeho; Pavol Dobšinksý: Slovenské rozprávky; Vincent Šikula: Prázdniny so strýcom Rafaelom; Jozef Pavlovič: Rozprávky od výmyslu sveta; Čarovný svet rozprávok (výber rozprávok); Jiří Mahen: Čo mi líška rozprávala. Žiaci 7. triedy sa rozdelia do dvojíc, každá dvojica bude mať knihu a bude čítať skupinke mladších spolužiakov (4 – 5 detí). |
| 1. **Závery a odporúčania:**   Aktivity budú realizované v rámci hodín čitateľských dielní, resp. príležitostne podľa požiadaviek a možností obce (výročie, návšteva knižnice). Rovesnícke čítanie sa prispôsobí rozvrhu žiakov 1. – 3. ročníka (vyučovacie hodiny, ŠKD). Na hodinách slovenského jazyka sa bude každú hodinu čítať príbeh na pokračovanie v súlade s navrhnutým plánom. |

|  |  |
| --- | --- |
| 1. Vypracoval (meno, priezvisko) | Mgr. Marcela Kramcová |
| 1. Dátum | 03.03. 2020 |
| 1. Podpis | ............................ |
| 1. Schválil (meno, priezvisko) | ............................ |
| 1. Dátum | ............................ |
| 1. Podpis | ............................ |

**Príloha:**

Prezenčná listina zo stretnutia pedagogického klubu

Príloha správy o činnosti pedagogického klubu 

|  |  |
| --- | --- |
| Prioritná os: | Vzdelávanie |
| Špecifický cieľ: | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| Prijímateľ: | Základná škola Sama Cambela, Školská 14, 976 13 Slovenská Ľupča |
| Názov projektu: | Zvýšenie kvality vzdelávania na ZŠ Sama Cambela v Slovenskej Ľupči |
| Kód ITMS projektu: | 312011R070 |
| Názov pedagogického klubu: | **5.6.2. Pedagogický klub - čitateľské dielne s písomným výstupom** |

# PREZENČNÁ LISTINA

Miesto konania stretnutia: ZŠ Sama Cambela

Dátum konania stretnutia: .....03.03. 2020 ........

Trvanie stretnutia: ...14, 00 – 17,00 hod......

Zoznam účastníkov/členov pedagogického klubu:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
| 1. | Mgr. Marcel Hlaváč |  | ZŠ Sama Cambela |
| 2. | PhDr. Jana Jamrišková |  | ZŠ Sama Cambela |
| 3. | Mgr. Marcela Kramcová |  | ZŠ Sama Cambela |

Meno prizvaných odborníkov/iných účastníkov, ktorí nie sú členmi pedagogického klubu a podpis/y:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
|  |  |  |  |
|  |  |  |  |
|  |  |  |  |